
	วิธีปฏิบัติ (Work Instruction : WI)
เรื่อง : การแบ่งพื้นที่และการบริหารจัดการพื้นที่ในงานจ่ายกลาง

	รหัสเอกสาร :  WI-CSSD-000-001-00
ทบทวนครั้งที่ :   -        วันที่ทบทวน :-

	ชื่อหน่วยงาน : CSSD
	วันที่อนุมัติ :

	ผู้ตรวจสอบ :  
                  (นางสาวดวงพร พงษ์ศรีลา)  
                        หัวหน้างานจ่ายกลาง
	ผู้อนุมัติ  :  
(นางวันดี โกยกิจเจริญ)
รองผู้อำนวยการฝ่ายการพยาบาล


1. วัตถุประสงค์
	1. เพื่อไม่ให้เกิดการแพร่กระจายเชื้อ
2. เพื่อให้เจ้าหน้าที่ CSSD มีความรู้ในการแบ่งพื้นที่การทำงาน ปฏิบัติตามแนวทาง สามารถสวมเสื้อผ้า รองเท้า และสัญจรได้ถูกต้องตามการแบ่งพื้นที่
2. ขอบข่าย : เจ้าหน้าที่ CSSD
3. ความรับผิดชอบ : บุคลากรใน CSSD
4. รายละเอียด
	พื้นที่ พื้นที่งานจ่ายกลางแบ่งออกเป็น 2 พื้นที่ คือ พื้นที่สำนักงาน และพื้นที่ปฏิบัติงาน
	1. พื้นที่สำนักงาน
	เป็นส่วนอำนวยความสะดวกสำหรับเจ้าหน้าที่ ประกอบด้วย พื้นที่สำนักงาน ห้องประชุม ห้องพักบุคลากร ห้องเปลี่ยนชุดปฏิบัติงาน ห้องอาบน้ำและห้องสุขา บุคลากรที่เข้าออกบริเวณเหล่านี้สวมชุดที่สวมมาจากบ้านหรือชุดสีเขียว รองเท้าฟองน้ำสีดำหรือน้ำเงินเข้ม
	2. พื้นที่ปฏิบัติงาน แบ่งออกเป็น 3 เขต ดังนี้
	     2.1 เขตปนเปื้อน (Dirty zone) เป็นห้องจัดการอุปกรณ์เครื่องมือปนเปื้อนจากหน่วยงานต่างๆในโรงพยาบาลตั้งแต่รับเข้ามา ล้างอุปกรณ์เครื่องมือปนเปื้อนและส่งต่อจุดห่อ/แพ็คอุปกรณ์ บุคลากรที่ปฏิบัติงานในเขตปนเปื้อน สวมใส่เสื้อผ้าสำหรับใส่ในห้องล้างอุปกรณ์เครื่องมือ คือ ชุดสีส้ม สวม PPE ได้แก่ หมวก หน้ากาก face shield เสื้อกาวน์ยาวแบบพลาสติก ถุงมือยางยาวคลุมข้อศอกแบบหนา รองเท้าบูท เมื่อจะออกจากห้องล้างอุปกรณ์เครื่องมือ ล้างมือเปลี่ยนเสื้อผ้าชุดใหม่ และสวมรองเท้าแตะสีดำ
	     2.2 เขตสะอาด (Cleaning zone) ประกอบด้วย
		- ห้องจัดชุดอุปกรณ์เครื่องมือ ห่ออุปกรณ์เครื่องมือและทำให้ปราศจากเชื้อ บุคลากรที่ปฏิบัติงานในเขตสะอาดสวมใส่เสื้อผ้าชุดสีเขียว รองเท้าแตะสีเขียว และสวม PPE ได้แก่ หมวก หน้ากาก
- บริเวณที่เก็บสำรองผ้าห่ออุปกรณ์เครื่องมือ ห้องสำรองอุปกรณ์เครื่องมือ เวชภัณฑ์ไม่ใช่ยาและวัสดุต่างๆ บุคลากรที่ปฏิบัติงานในเขตนี้สวมใส่เสื้อผ้าชุดสีเขียว รองเท้าฟองน้ำดำ/น้ำเงินเข้ม และสวม PPE ได้แก่ หมวก หน้ากาก

	- บริเวณที่เตรียมนำส่งอุปกรณ์เครื่องมือออกจากหน่วยงาน บุคลากรที่ปฏิบัติงานในเขตนี้สวมใส่เสื้อผ้าสำหรับนำส่งอุปกรณ์เครื่องมือ รองเท้าฟองน้ำสีดำหรือน้ำเงินเข้ม และสวม PPE ได้แก่ หมวก หน้ากาก
	     2.3 เขตเก็บอุปกรณ์เครื่องมือปราศจากเชื้อ (sterile storage zone) อยู่ติดกับบริเวณทำให้อุปกรณ์เครื่องมือปราศจากเชื้อ มีบริเวณพักเครื่องมือก่อนจัดเก็บ มีการควบคุมอุณหภูมิ 18-24 C และความชื้นสัมพัทธ์ 35-70% เป็นห้องความดันอากาศเป็นบวก( positive pressure ) จำกัดจำนวนบุคลากรผู้ปฏิบัติงาน บุคลากรที่ปฏิบัติงานในเขตเก็บอุปกรณ์เครื่องมือปราศจากเชื้อ สวมใส่เสื้อผ้าชุดสีเขียว สวมเสื้อกาวน์แขนยาวที่ผ่านการทำให้ปราศจากเชื้อทับอีกชั้น สวมรองเท้าสีฟ้าสำหรับใช้ใส่ในเขตเก็บอุปกรณ์เครื่องมือปราศจากเชื้อเท่านั้น และสวม PPE ได้แก่ หมวก หน้ากาก
[bookmark: _GoBack]	โดยทุกพื้นที่การทำงาน เมื่อเสร็จการทำงานในแต่ละเวร ให้ถอดหมวกและหน้ากากทิ้งลงถังขยะติดเชื้อ และถอดรองเท้าฟองน้ำลงตะกร้าเพื่อส่งซักทุกวัน ทุกโซน 
	การสัญจร แบ่งเป็น 3 รูปแบบ
	1. การสัญจรของอุปกรณ์เครื่องมือ (Work Flow) อุปกรณ์เครื่องมือปนเปื้อนถูกเก็บมาจากหน่วยงานด้วยกล่องที่มีฝาปิดมิดชิดและมีเครื่องหมาย Biohazard ส่งมาในห้องรับอุปกรณ์เครื่องมือปนเปื้อน ทำการนับคัดแยก ลงข้อมูลในคอมพิวเตอร์ ทำความสะอาด ทำให้แห้ง หลังจากนั้นส่งต่อมายังห้องจัดชุดอุปกรณ์เครื่องมือ บรรจุหีบห่อ จัดเรียง ทำให้ปราศจากเชื้อ และนำไปจัดเก็บที่ห้องเก็บอุปกรณ์เครื่องมือปราศจากเชื้อก่อนที่จะถูกส่งไปยังหน่วยงานต่างๆในโรงพยาบาล
	2. การไหลของอากาศ (Air Flow) การไหลของอากาศไหลเวียนจากเขตสะอาดไปเขตสกปรก
	3. การสัญจรของผู้ปฏิบัติงาน (People Flow) ไม่ให้ผู้ปฏิบัติงานจากเขตสกปรกมายังเขตสะอาดโดยที่ยังไม่ได้เปลี่ยนชุด รองเท้าและล้างมือ และผู้ปฏิบัติงานที่จะไปเขตเก็บอุปกรณ์เครื่องมือปราศจากเชื้อต้องสวมเสื้อกาวน์แขนยาวที่ผ่านการทำให้ปราศจากเชื้อทับอีกชั้น สวมรองเท้าสีฟ้า สวม PPE ได้แก่ หมวก หน้ากาก และล้างมือก่อนเข้าเขตเก็บอุปกรณ์เครื่องมือปราศจากเชื้อ

		Work flow    : dirty to clean area
		Air flow        : clean to dirty area
		People flow : clean to dirty area

5. ที่มา : 1. สมาคมศูนย์กลางงานปราศจากเชื้อแห่งประเทศไทย (Central Sterilizing Services 		     Association of Thailand) แนวปฏิบัติการทำลายเชื้อและทำให้ปราศจากเชื้อเครื่องมือ		    แพทย์ (2561)

